Kitabxaneyê Rayberîye yo ke seba daşinasnayîşê paradîgmaya Rayberê Şarê Kurdî Abdullah Ocalanî Ewropa de yeno serûberkerdene, vizêr şaristanê Solothurnî yê Swîsre de bi.
Çalakîya kitabxaneyî de bi hîrê ziwanan almankî, franskî û îngilîzkî komel yeno agahdarkerdene. Kitabxane de xeylêk kitabê Abdullah Ocalanî ca gênê û nê kitabî yenê vilakerdene. Şar eleqeyêkê pîlî dano kitabxaneyî û xeylêk kesî zî kitabxane zîyaret kenê.
Hemserekê FEDA-Ewropa Demîr Çelîkî zî kitabxane zîyaret kerd û ard ziwan ke seba fikranê Rayberê Şarê Kurdî eleqeyêko pîl est o.
Kitabxaneyê Rayberîye ewro Lozanî ra bigêro û gêrayîşê xo biqedîno.
